cyanic-selkie/wikianc huggingface dataset:
ক্ষয়ীভবন
ঙ. মালভূমির প্রান্তভাগ
মালভূমির প্রান্তভাগের খাড়া ঢালে জলপ্রপাত সৃষ্টি হয়। বিহারের সুবর্ণরেখা নদীর উপর হুড্রু জলপ্রপাত এইভাবে সৃষ্টি হয়েছে।
চ. কঠিন ও কোমল শিলাস্তরের সহাবস্থান
কঠিন ও কোমল শিলাস্তর পাশাপাশি অবস্থান করলে কোমল শিলাস্তর দ্রুত ক্ষয়প্রাপ্ত হয়ে খাড়া ঢালের সৃষ্টি হয়। যুক্তরাষ্ট্রের নায়াগ্রা জলপ্রপাত এইভাবে সৃষ্টি হয়েছে।
উদাহরণ
পৃথিবীতে প্রায় ১০০ টির মত বড় জলপ্রপাত আছে। পৃথিবীর সুন্দর জলপ্রপাতগুলির মধ্যে আমেরিকা যুক্তরাষ্ট্রের সেন্ট লরেন্স নদী এর ওপর নায়াগ্রা জলপ্রপাত এবং দক্ষিণ আফ্রিকার জাম্বেসী নদীর উপর ভিক্টোরিয়া জলপ্রপাত উল্লেখযোগ্য। দক্ষিণ আমেরিকার ভেনিজুয়েলায়  রিওকরোনি নদীর এঞ্জেল জলপ্রপাত পৃথিবীর উচ্চতম জলপ্রপাত (৯৮০ মিটার)। ভারতের কর্নাটক রাজ্যের শরাবতী নদীর ওপর গেরসোপ্পা ওযোগ জলপ্রপাত দেশের সর্বোচ্চ জলপ্রপাত (২৭৫ মিটার)।
জলপ্রপাতের পশ্চাদপসরণ
নরম শিলা ক্রমশ ক্ষয়প্রাপ্ত হতে হতে একসময় অপসারিত হয় এবং কঠিন শিলাস্তরও ক্রমশ ক্ষয় পেতে থাকে। এরুপ অবস্থায় জলপ্রপাত পেছনের দিকে সরে যায়। একে জলপ্রপাতের পশ্চাদপসরণ বলে।
নদীর পার্বত্য গতি
পার্বত্য অঞ্চলে নদীর প্রাথমিক গতি থাকে। এখানে নদীর স্রোত খুব প্রবল ও গভীরতা খুব বেশি। নদী এখানে খুব বেশি চওড়া হয় না। পর্বতের গা দিয়ে আঁকা বাঁকা পথে নদী এখানে বইতে থাকে এবং নানা রকমের ভূমিরূপ গঠন করে থাকে। এগুলি হল:
অন্তর্বদ্ধ শৈলশিরার অভিক্ষিপ্তাংশ
পার্বত্য অঞ্চলে নদীর ক্ষয়কাজের ফলে যে সমস্ত ভূমিরূপের সৃষ্টি হয়, আড়াআড়ি পাড় বা  অন্তর্বদ্ধ শৈলশিরার অভিক্ষিপ্তাংশ হল তাদের মধ্যে অন্যতম একটি ভূমিরূপ। পার্বত্য অঞ্চলে হিমবাহ বা নদীর প্রবাহ পথে, নদীর ঘর্ষণের ফলে ক্ষয়প্রাপ্ত  ও খাঁজ-কাটা শৈলশিরাগুলিকে অভিক্ষিপ্তাংশ বলে। পার্বত্য অঞ্চলে কোনও নদীর গতিপথে অনেক সময় পাহাড়গুলির অভিক্ষিপ্তাংশ এমন ভাবে বিন্যস্ত থাকে যে, নদীর প্রবাহপথের একটি অংশ আর একটি অংশ থেকে আড়াল হয়ে যায় এবং নদীটি সামান্য একটু বাঁক নিয়ে এঁকে বেঁকে প্রবাহিত হতে বাধ্য হয়। এই অবস্থায় দূর থেকে দেখলে নদীটির গতিপথ আড়াল হয়ে এবং মনে হয় শৈলশিরাগুলি যেন আবদ্ধ অবস্থায় আছে, একে তখন আড়াআড়ি পাড় বা অন্তর্বদ্ধ শৈলশিরার অভিক্ষিপ্তাংশ (Interlocking Spur) বলে।
কর্তিত অভিক্ষিপ্তাংশ
পার্বত্য উপত্যকা দিয়ে যখন হিমবাহ অগ্রসর হয়, সে সময় এই হিমবাহের গতিপথে যেসব পর্বতের অভিক্ষিপ্তাংশ হিমবাহের গতিপথে বাধা সৃষ্টি করে থাকে, হিমবাহ সেগুলিকে কেটে বা ক্ষয় করে সোজা পথে অগ্রসর হয় এবং খাড়া ঢালের সৃষ্টি করে। এর ফলে পর্বতশিরার অবতল ও উত্তল ঢালটি হঠাৎ খাড়াভাবে হিমবাহ উপত্যকায় নেমে আসে। এইভাবে হিমবাহ দ্বারা ক্ষয়প্রাপ্ত এবং ত্রিভূজের মতো দেখতে শৈলশিরাগুলোকে কর্তিত স্পার বা পল কাটা স্পার (Truncated Spur) বলে।যে কোনো নদীর পার্বত্য গতিপথে এই ধরনের বাধা থাকলে নদীটি এঁকে বাঁক প্রবাহিত হয়, যার ফলে আড়াআড়ি পাড় বা  অন্তর্বদ্ধ শৈলশিরার অভিক্ষিপ্তাংশ (Interlocking Spur) এর সৃষ্টি হয়। হিমালয়ের পার্বত্য অঞ্চলে তিস্তা, তোর্সা, মহানন্দা প্রভৃতি নদীর গতিপথে কর্তিত শৈলশিরা (Truncated Spur) দেখা যায়।
ক্যানিয়ন
পার্বত্য অঞ্চলে নদীর ক্ষয়কাজের ফলে যে সমস্ত ভূমিরূপের সৃষ্টি হয়, ক্যানিয়ন হল তাদের মধ্যে অন্যতম একটি ভূমিরূপ। বৃষ্টিহীন মরুপ্রায় শুষ্ক অঞ্চলে ইংরেজি ‘I’ অক্ষরের মতো গিরিখাতকে ক্যানিয়ন বলা হয়। দীর্ঘপথ ধরে বৃষ্টিহীন পার্বত্য মরু অঞ্চল দিয়ে কোনো নদী প্রবাহিত হলে নদীর জলের স্বল্পতার জন্য নদীখাতে শুধু মাত্র নিম্নক্ষয় হয়। শুষ্ক অঞ্চলে বৃষ্টিপাত কম, ফলে দুই পাড় ভেঙ্গে জল নদীতে নেমে আসে না। তাই নদীর পার্শ্বক্ষয় বিশেষ হয় না। শুধুমাত্র নিম্নক্ষয়ের জন্য ‘I’ আকৃতির সুগভীর খাত বা ক্যানিয়ন (canyon) এর সৃষ্টি হয়। এর উদাহরণ আমেরিকা যুক্তরাষ্ট্রের ক্যালিফোর্নিয়ায় কলোরাডো নদী পৃথিবী বিখ্যাত গ্রান্ড ক্যানিয়ন সৃষ্টি করেছে যার দৈর্ঘ হল ৪৪৬ কিলোমিটার এবং কোথাও কোথাও এর গভীরতা ১.৬ কিলোমিটারেরও বেশি।
জেমকন গ্রুপ
জেমকন গ্রুপ বাংলাদেশের একটি সম্মিলিত ব্যবসা প্রতিষ্ঠান।
ইতিহাস
২০১৪ এ, জেমকন গ্রুপের ৩ প্রতিষ্ঠানের ব্যাংক হিসাব জব্দ করে জাতীয় রাজস্ব বোর্ড বকেয়ার অভিযোগে।
নভেম্বর ২০২১ এ, জেমকন ধানমন্ডি ভবনে আগুন ধরে।
অঙ্গপ্রতিষ্ঠান
জেমকনের মালিকানাধীন প্রতিষ্ঠান ও ফ্র্যাঞ্চাইজ এর মধ্যে আছে:
জাতিসংঘ নিরাপত্তা পরিষদ
জাতিসংঘের ছয়টি প্রধান অঙ্গের অন্যতম জাতিসংঘ নিরাপত্তা পরিষদ (United Nations Security Council (UNSC))বা নিরাপত্তা পরিষদ, আন্তর্জাতিক শান্তি ও নিরাপত্তা নিশ্চিত করা এর কাজ।
নিরাপত্তা পরিষদের শান্তিরক্ষা অপারেশন, আন্তর্জাতিক নিষেধাজ্ঞা এবং নিরাপত্তা পরিষদের রেজুলেশন মাধ্যমে সামরিক অভিযানের ক্ষমতা আছে, এটি জাতিসংঘের এমন একটি অঙ্গ, যেটি থেকে জারি করা রেজুলেশন সদস্য দেশগুলোর জন্য মানা বাধ্যতামূলক। নিরাপত্তা পরিষদের প্রথম অধিবেশন অনুষ্ঠিত হয় ১৭ জানুয়ারি ১৯৪৬।
নিরাপত্তা পরিষদের পনের সদস্য নিয়ে গঠিত। দ্বিতীয় বিশ্বযুদ্ধের বিজয়ী পাঁচ পরাশক্তি - চীন, ফ্রান্স, রাশিয়া, যুক্তরাজ্য, যুক্তরাষ্ট্র স্থায়ী সদস্য। এই স্থায়ী সদস্যদের নিরাপত্তা পরিষদের রেজল্যুশন, নতুন সদস্য দেশ অন্তর্ভুক্তি বা মহাসচিব প্রার্থীর নিয়োগে ভেটো দেওয়ার ক্ষমতা আছে। এছাড়াও ১০ জন অস্থায়ী সদস্য আছে, যারা নিদিষ্ট অঞ্চল থেকে ২ বছরের জন্য নির্বাচিত হন।
ইতিহাস
১৯৪৪ সালের মাঝামাঝি, মিত্র শক্তি জাতিসংঘের কাঠামো ঠিক করার জন্য ওয়াশিংটন ডিসিতে ডাম্বাটন ওকস সম্মেলনে বসেন এবং দ্রুত জাতিসংঘের নিরাপত্তা পরিষদ গঠন নিয়ে আলোচনা করেন। চীন, ফ্রান্স, রাশিয়া, যুক্তরাজ্য, যুক্তরাষ্ট্র স্থায়ী সদস্য নির্বাচিত হয়। যুক্তরাষ্ট্র,  ব্রাজিলকে ষষ্ঠ স্থায়ী সদস্য করার চেষ্টা করে কিন্তু রাশিয়া ও  যুক্তরাজ্যের বিরোধিতায় ভেস্তে যায়। ডাম্বাটন ও পরবর্তী সম্মেলনগুলোতে স্থায়ী সদস্যদের ভেটো ক্ষমতা নিয়ে ব্যাপক বিতর্ক হয়। ১৯৪৫ সালের ফেব্রুয়ারি মাসে ইয়াল্টা সম্মেলনে রাশিয়া, যুক্তরাজ্য, যুক্তরাষ্ট্র ভেটো ক্ষমতা নিয়ে একমত হয়। ১৯৪৫ সালের ২৫ এপ্রিল জাতিসংঘ একটি আন্তর্জাতিক সম্মেলন আয়োজন করে সান ফ্রান্সিস্কোতে, যেখানে ৫০ টি দেশ ও অনেক এনজিও অংশগ্রহণ করে, তারা সবাই সেখানে একটি সনদের খসড়া তৈরি করে। ১৯৪৫ সালের ২৪ অক্টোবর নিরাপত্তা পরিষদ গঠিত হয়। ১৯৪৬ সালের ১৭ জানুয়ারি নিরাপত্তা পরিষদ চার্চ হাউস, ওয়েস্টমিনিস্টার, লন্ডন, ইংল্যান্ডে প্রথম অধিবেশনে বসে।
ভূমিকা
নিরাপত্তা পরিষদের কাজ জাতিসংঘ সনদ দ্বারা সংজ্ঞায়িত, যা  কোনো আন্তর্জাতিক শান্তির হুমকি পরিস্থিতির তদন্ত,  বিবাদের শান্তিপূর্ণ  সমাধানের পদ্ধতি সুপারিশ, সম্পূর্ণ বা আংশিকভাবে অর্থনৈতিক সম্পর্কের পাশাপাশি সমুদ্র, বাতাস, ডাক ও রেডিও যোগাযোগ ছিন্ন করা, প্রয়োজনীয় ক্ষেত্রে কূটনৈতিক সম্পর্ক ছিন্ন করা।  এমনকি সামরিক আক্রমণের ক্ষমতাও রাখে। নিরাপত্তা পরিষদ সাধারণ পরিষদের নতুন মহাসচিব এবং নতুন সদস্যদেশ অন্তরভুক্তির সুপারিশ করা থাকে।  নিরাপত্তা পরিষদ  ঐতিহ্যগতভাবে কেবল সামরিক নিরাপত্তার বিষয়টি দেখে।
সদস্য
নিরাপত্তা পরিষদের মোট সদস্য সংখ্যা ১৫টি। এর মধ্যে স্থায়ী সদস্য ৫টি এবং অস্থায়ী সদস্য ১০টি দেশ।
স্থায়ী সদস্য
নিরাপত্তা পরিষদের পাঁচটি স্থায়ী সদস্য, যেকোন সিদ্ধান্তে ভেটো ক্ষমতা আছে, কিন্তু বিতর্ক প্রতিরোধ বা শেষ করতে পারেন না।
ভেটো ক্ষমতা
অস্থায়ী সদস্য
পাঁচটি স্থায়ী সদস্য দেশের সাথে ভৌগোলিক অঞ্চল থেকে আবর্তিত ভিত্তিতে ১০ টি অস্থায়ী সদস্য নির্বাচন করা হয়। প্রথম দুই দশকে, নিরাপত্তা পরিষদের অস্থায়ী সদস্য ছিল ৬ টি - অস্ট্রেলিয়া, ব্রাজিল, মিশর, মেক্সিকো, নেদারল্যান্ড এবং পোল্যান্ড। ১৯৬৫ সালে, অস্থায়ী সদস্য সংখ্যা দশে উন্নীত করা হয়।
প্রতি বছর জানুয়ারি মাসে, এই দশ অস্থায়ী সদস্য দুই বছরের জন্য সাধারণ পরিষদ কর্তৃক নির্বাচিত করা হয়। প্রতি বছর পাঁচটি সদস্য দেশ নির্বাচিত করা হয়। সদস্য দেশ নির্বাচিত হওয়ার জন্য সাধারণ পরিষদের দুই-তৃতীয়াংশ ভোটের সমর্থন দরকার হয়।
আফ্রিকা থেকে তিনটি, লাতিন আমেরিকা ও ক্যারিবীয় অঞ্চল, এশিয়া, পশ্চিম ইউরোপ ও অন্যান্য থেকে দুইটি করে এবং পূর্ব ইউরোপ থেকে একটি দেশ। পর্যায়ক্রমে আফ্রিকা ও এশিয়া কোটা থেকে একটি সদস্যপদ আরবদেশগুলোর জন্য বরাদ্দ থাকে । বর্তমানে প্রত্যেক জোড় বছরে আফ্রিকা থেকে দুইটি, এশিয়া, লাতিন আমেরিকা ও ক্যারিবীয় অঞ্চল ও পশ্চিম ইউরোপ ও অন্যান্য থেকে একটি দেশ সদস্য নির্বাচিত হয়। প্রত্যেক বিজোড় বছরে পশ্চিম ইউরোপ ও অন্যান্য থেকে দুইটি, আফ্রিকা, এশিয়া, লাতিন আমেরিকা ও ক্যারিবীয় অঞ্চল থেকে একটি দেশ সদস্য নির্বাচিত হয়।
অঞ্চলসহ বর্তমান সদস্য দেশের তালিকা নিচে দেয়া হল।
শান্তিরক্ষা কর্মসূচী
সদস্য নিয়োগ সংক্রান্ত ক্ষমতা :- জাতিসংঘের নতুন রাষ্ট্র অন্তর্ভুক্তির ব্যাপারে নিরাপত্তা পরিষদের সুপারিশ বা প্রস্তাব কে ৫ জন স্থায়ী সদস্য রাষ্ট্র কর্তৃক সমর্থন করতে হবে। জাতিসংঘের সদস্য রাষ্ট্রের বিরুদ্ধে সামরিক শাস্তিমুলক ব্যবস্থা গ্রহণ করা হলে ওই রাষ্ট্রের যাবতীয় সুযোগ-সুবিধা বা অর্থনীতিক সুবিধা বন্ধ করার ক্ষমতা রাখে । অবশ্য এই ক্ষমতা পুনরায় ফিরিয়ে দেওয়ার অধিকারও তাঁর আছে।
সদস্যপদ সংস্কার
নিরাপত্তা পরিষদের সংস্কারের প্রস্তাবগুলি ইউএন সনদ রচনাকারী সম্মেলন থেকে শুরু হয় এবং আজ অবধি অব্যাহত রয়েছে। যেমনটি ব্রিটিশ ঐতিহাসিক পল কেনেডি লিখেছেন, "প্রত্যেকেই একমত যে বর্তমান কাঠামোটি ত্রুটিযুক্ত। তবে কীভাবে এটি ঠিক করতে হবে সে সম্পর্কে ঐক্যমত্য নাগালের বাইরে রয়ে যায়।"
স্থায়ী সদস্য সংখ্যা বাড়ানোর বিষয়ে আলোচনা হয়েছে। যে রাষ্ট্রগুলি স্থায়ী আসনের জন্য সবচেয়ে শক্তিশালী দাবি করেছে, সেগুলি হল ভারত, ব্রাজিল, জার্মানি এবং জাপান। সাম্প্রতিক বছরগুলিতে চীন দ্বিতীয় বৃহত্তম অর্থায়নকারী হিসাবে দায়িত্ব নেওয়ার আগে দ্বিতীয় বিশ্বযুদ্ধের প্রধান পরাজিত শক্তি জাপান ও জার্মানি যথাক্রমে রাষ্ট্রপুঞ্জের দ্বিতীয় ও তৃতীয় বৃহত্তম তহবিল ছিল, যখন ভারত ও ব্রাজিল শান্তিরক্ষা অভিযানের জন্য জাতিসংঘ বা রাষ্ট্রপুঞ্জের সেনাবাহিনীর সবচেয়ে বড় অবদানকারীদের মধ্যে দুজন।
রাষ্ট্রপুঞ্জ বা জাতিসংঘের প্রাক্তন সেক্রেটারি-জেনারেল কফি আনান ২০০৪ সালের শেষদিকে পরামর্শদাতাদের একটি দলকে জাতিসংঘের সংস্কারের জন্য সুপারিশ নিয়ে আসতে বলেন। একটি প্রস্তাবিত পদক্ষেপ পাঁচটি স্থায়ী সদস্যের সংখ্যা বৃদ্ধি করার কথা বলা হয়, যা বেশিরভাগ প্রস্তাবনায় অন্তর্ভুক্ত থাকবে ভারত, ব্রাজিল, জার্মানি, এবং জাপান (জি-৪ দেশ হিসাবে পরিচিত), আফ্রিকা থেকে একটি আসন (সম্ভবত মিশর, নাইজেরিয়া বা দক্ষিণ আফ্রিকার মধ্যে) এবং/অথবা আরব লীগ থেকে একটি আসন। ২০০৪ সালের ২১ শে সেপ্টেম্বর জি-৪ দেশগুলি দুটি আফ্রিকার দেশকে সাথে নিয়ে স্থায়ী মর্যাদার দাবিতে একে অপরের দাবিকে সমর্থন করে একটি যৌথ বিবৃতি জারি করে। বর্তমানে প্রস্তাবটি সাধারণ পরিষদের দুই -তৃতীয়াংশের (১২৮ টি ভোট) দ্বারা গৃহীত হতে হবে।
স্থায়ী সদস্যরা প্রত্যেকে ভেটোর অধিকারী, নিরাপত্তা পরিষদের সংস্কার বিষয়ে অনিচ্ছায় তাদের অবস্থান ঘোষণা করে। মার্কিন যুক্তরাষ্ট্র স্পষ্টত জাপানের স্থায়ী সদস্যপদ সমর্থন করেছে এবং ভারতকে সমর্থন ও অল্প সংখ্যক অতিরিক্ত অ-স্থায়ী সদস্যকে তার সমর্থন দিয়েছে। স্থায়ী ও অ-স্থায়ী সদস্যদের সম্প্রসারণ এবং ভারত, জার্মানি, ব্রাজিল ও জাপানের স্থায়ী সদস্যের পদে অধিগ্রহণের পাশাপাশি যুক্তরাজ্য ও ফ্রান্স মূলত জি-৪ অবস্থানকে সমর্থন করে, পাশাপাশি আফ্রিকান দেশগুলির উপস্থিতি বৃদ্ধি কথা বলে। চীন উন্নয়নশীল দেশগুলির শক্তিশালী প্রতিনিধিত্বকে সমর্থন করেছে এবং জাপানের সদস্যপদের দৃঢ়তার সাথে বিরোধিতা করেছে।
ঘানি
thumb|কলুর বলদ ঘানি টানছে, ঘুরন্ত "ঘানিগাছ"এর উপর দুজন কলু দেশী তেল পেশাই যন্ত্রকে ঘানি, ঘানিযন্ত্র, ঘানিকল বা ঘানিগাছ বলা হয়। অর্থাৎ যে যন্ত্রে সর্ষে বা সেরকম কোনো তৈলবীজকে নিষ্পেষণ করে তেল ও খোল আলাদা করা হয়। "তৈল নিষ্পেষণ" একটি প্রাচীন জীবিকা। এই পেশার লোকেদের বলা হয় কলু।
ঘানি কাজ করে ঘূর্ণন দ্বারা। সাধারণতঃ ঘানি টানবার জন্য কলু বলদ ব্যবহার করে। তাই থেকে "কলুর বলদ" বাগধারাটি এসেছে। অর্থাৎ সারাদিন একটানা ঘানি টানা যার কাজ। কলুর বলদের অনেক সময় চোখ বাঁধা থাকে। ঘানি টানা খুব পরিশ্রমের কাজ। তাই আগেকার দিনে সশ্রম কারাদন্ডের বন্দীদের দিয়ে ঘানি ঘোরানো হত। তাই থেকে জেলে যাওয়াকেই অনেক সময় জেলের ঘানি ঘোরানো বলা হয়।
২০০৯ আইসিসি মহিলা বিশ্ব টুয়েন্টি২০
২০০৯ আইসিসি মহিলা বিশ্ব টুয়েন্টি২০ ক্রিকেট প্রতিযোগিতা ইংল্যান্ডে ১০ দিনব্যাপী অনুষ্ঠিত হয়। পুরুষদের টুয়েন্টি২০ খেলার চেয়ে মহিলাদের খেলার ধরনে ভিন্নতা ছিল। সর্বমোট ৮টি দল এ প্রতিযোগিতায় অংশগ্রহণ করে। দুই গ্রুপে বিভক্ত হয়ে শীর্ষ দুই দল সেমি-ফাইনাল ও ফাইনাল খেলে। গ্রুপ পর্বের সবগুলো খেলাই টনটনের কাউন্টি গ্রাউন্ডে অনুষ্ঠিত হয়। পুরুষ দলের পাশাপাশি সেমি-ফাইনাল ও ফাইনাল খেলা একই দিনে আয়োজনের ব্যবস্থা করা হয়।
লর্ড’সে ইংল্যান্ড ও নিউজিল্যান্ড দল চূড়ান্ত খেলায় অবতীর্ণ হয়। স্বাগতিক দলের ক্যাথেরিন ব্রান্টের দূর্দান্ত বোলিং নৈপুণ্যে নিউজিল্যান্ড দল মাত্র ৮৫ রানে গুটিয়ে যায়। এরপর ক্লেয়ার টেলর দলকে খুব সহজেই ছয় উইকেটের ব্যবধানে জয়ের পাশাপাশি শিরোপা এনে দেন। ক্যাথরিন ব্রান্ট ৩/৬ বোলিং পরিসংখ্যান গড়লে ম্যান অব দ্য ম্যাচ এবং ক্লেয়ার টেলর ম্যান অব দ্য সিরিজের পুরস্কার পান।
জুয়েলজ ভেনচুরা
জুয়েলজ ভেনচুরা (জন্ম: ৩১ জুলাই ১৯৮৭, ব্রাসিলিয়া) মঞ্চের নাম শায়না লেফেভরে নামে পরিচিত, একজন ব্রাজিলীয় পর্নোগ্রাফিক অভিনেত্রী।
নিওপ্লাজম
নিওপ্লাজম (ইংরেজি: Neoplasm, গ্রীক: νεο- neo-, "নতুন" + πλάσμα plasma, "সৃষ্টি") টিউমার হল কোষের অস্বাভাবিক বিভাজনের ফলে সৃষ্ট অস্বাভাবিক সমষ্টি।অস্বাভাবিক বৃদ্ধির আগে,কোষ বৃদ্ধির একটি অস্বাভাবিক প্যাটার্ন মেটাপ্লাসিয়া কিংবা ডিসপ্লাসিয়া অতিক্রম করে। যাই হোক,মেটাপ্লাসিয়া কিংবা ডিসপ্লাসিয়া নিওপ্লাসিয়া হবেই,এমন কোন কথা নেই। নিওপ্লাস্টিক কোষের বৃদ্ধি স্বাভাবিক কোষের থেকে অনেক বেশি যা সমন্বয় বজায় রাখতে পারে না।এটির পরিবর্তনকারি উদ্দীপনা অপসারণ করলে আগের অবস্থার কোন পরিবর্তন হয় না।এর ফলে টিউমার হয়। নিওপ্লাসিয়া বিনাইন,প্রি-ম্যালিগন্যান্ট কারসিনোমা ইন সিটু(Carcinoma in Situ) কিংবা ম্যালিগন্যান্ট ক্যান্সার এই তিন রকম হতে পারে।
প্রকারভেদ
নিওপ্লাসিয়া বিনাইন,সম্ভাব্য বিনাইন কিংবা ম্যালিগন্যান্ট ক্যান্সার এই তিন রকম হতে পারে।
সংজ্ঞা
যেহেতু নিওপ্লাজম একটি ভিন্নধর্মী রোগ,তাই এটির সুনির্দিষ্ট সংজ্ঞা দেয়া কঠিন ।তবে ব্রিটিশ ক্যান্সার বিশেষজ্ঞ আর.এ.উইলিস এর সংজ্ঞা বহুল প্রচলিত," নিওপ্লাজম হল টিস্যুর অস্বাভাবিক সমষ্টি যার বৃদ্ধি নিয়ন্ত্রণহীন এবং স্বাভাবিক টিস্যুর মত নয় এবং যা পরিবর্তনকারি উদ্দীপনা অপসারণ করলে আগের অবস্থার কোন পরিবর্তন হয় না।" "
ক্লোন ধর্ম
নিওপ্লাস্টিক টিউমার প্রায়ই একাধিক ধরনের কোষ নিয়ে গঠিত, কিন্তু তাদের ক্রমাগত বৃদ্ধি একটি একক নিওপ্লাস্টিক কোষের সংখ্যার(population) উপর সাধারণত নির্ভরশীল.এই কোষগুলোকে ক্লোনাল বলে ধরে নেয়া হয় -কারণ, তারা একটি একক জনক কোষ( single progenitor cell) থেকে অবতীর্ণ হয়.
জাপানের ভূগোল
350px|thumb|right|জাপানের ভূ-সংস্থানিক মানচিত্র জাপান একটি দ্বীপময় দেশ। দেশটি এশিয়ার পূর্ব উপকূল থেকে প্রসারিত হয়েছে। উত্তর থেকে দক্ষিণে চারটি মূল দ্বীপের নাম যথাক্রমে হোক্কাইদো, হনশু, শিকোকু এবং কিয়ুশু। কিয়ুশুর ৩৮০ মাইল দক্ষিণ-পশ্চিমে ওকিনাওয়া দ্বীপ অবস্থিত। এছাড়াও দ্বীপপুঞ্জটিতে আরও প্রায় ৩০০০ ক্ষুদ্র দ্বীপ রয়েছে। জাপানের প্রায় তিন-চতুর্থাংশ এলাকা পর্বতময়। প্রতিটি প্রধান দ্বীপের মধ্য দিয়ে একটি পর্বতশ্রেণী চলে গেছে। বিশ্বখ্যাত ফুজি পর্বত জাপানের সর্বোচ্চ পর্বত। জাপানের সমতল ভূমি খুব কম বলে অনেক পাহাড়-পর্বতের গায়েই একেবারে চূড়া পর্যন্ত চাষবাস করা হয়। জাপান প্রশান্ত মহাসাগরের একটি ভূমিকম্প এলাকাতে অবস্থিত বলে দ্বীপগুলিতে প্রায়শই নিম্ন আকারের ভূকম্পন অনুভূত হয় এবং আগ্নেয় তৎপরতা দেখতে পাওয়া যায়। প্রতি শতকেই বেশ কয়েকবার বড় আকারের ধ্বংসাত্মক ভূমিকম্প ঘটে থাকে। জাপানে প্রচুর উষ্ণ প্রস্রবণ আছে এবং এগুলিকে পর্যটনকেন্দ্র হিসেবে গড়ে তোলা হয়েছে।
জাপানের জলবায়ু অবস্থানভেদে বেশ ভিন্ন। হোক্কাইদো দ্বীপের সাপ্পোরোতে গ্রীষ্মকাল উষ্ণ এবং শীতকাল দীর্ঘ ও বরফময়। কিন্তু হনশু দ্বীপের মধ্য ও পশ্চিমভাগে অবস্থিত তোকিও, নাগয়া, কিয়োতো, ওসাকা এবং কোবে শহরের শীতকাল বেশ মৃদু এবং বরফ পড়ে না বললেই চলে। কিয়ুশু দ্বীপে শীতকাল মৃদু এবং গ্রীষ্মকালে বৃষ্টিপাত হয়। ওকিনাওয়া দ্বীপের জলবায়ু উপ-ক্রান্তীয় ধরনের।
ইসলামি দৃষ্টিকোণ হতে পুণ্য
ইসলামে পুণ্য (সওয়াব) বা আল-বিররু হল ইসলামী নীতিশাস্ত্রের একটি প্রধানতম গুরুত্বপূর্ণ অংশ। প্রায়শই, তাকওয়াকে পুণ্যের সমার্থক বলে চিহ্নিত করা হলেও প্রকৃতপক্ষে ইসলামে পুণ্য অপেক্ষাকৃতভাবে একটি ভিন্ন ও বিস্তৃত সংজ্ঞাকে নির্দেশ করে।
কুরআন
কুরআনে পুণ্য (আল-বিররু) সংজ্ঞায়িত হয়েছে এভাবে:
"২:১৭৭ পুণ্য (আল-বিররু) শুধু এই নয় যে, পূর্ব কিংবা পশ্চিমদিকে মুখ করবে, বরং বড় পুণ্য হল এই যে, ঈমান আনবে আল্লাহর উপর কিয়ামত দিবসের উপর, ফেরেশতাদের উপর এবং সমস্ত নবী-রসূলগণে র উপর, আর সম্পদ ব্যয় করবে তাঁরই মহব্বতে আত্নীয়-স্ব জন, এতীম-মিসকীন, মুসাফির-ভিক্ষুক ও মুক্তিকামী ক্রীতদাসদের জন্যে। আর যারা নামায প্রতিষ্ঠা করে, যাকাত দান করে এবং যারা কৃত প্রতিজ্ঞা সম্পাদনকারী এবং অভাবে, রোগে-শোকে ও যুদ্ধের সময় ধৈর্য ধারণকারী তারাই হল সত্যাশ্রয়ী, আর তারাই পরহেযগার।"
হাদিস
হাদিসে পুণ্যের সংজ্ঞা প্রদান করা হয়েছে। আন নাওয়াস বিন সামআন হতে বর্ণিত: ""নবী মুহাম্মাদ (সাঃ) বলেছেন, "পুণ্য (الْبِرُّ, আল-বিররু) হল সদ্ব্যবহার, আর পাপ (الْإِثْمُ, আল-ইছ্মু) হলো যা সন্দেহ তৈরি করে এবং তুমি পছন্দ কর না যে লোকজন তা জেনে ফেলুক।"""
- ,
- আহমাদ আদ-দারমি
আলজেরিয়ার জাতীয় পতাকা
আলজেরিয়ার জাতীয় পতাকা (علم الجزائر, ⴰⵛⴻⵏⵢⴰⵍ ⵏ ⴷⵣⴰⵢⴻⵔ) হল সবুজ ও সাদা রঙের দুই অংশে (উলম্বভাবে) বিভক্ত একটি পতাকা যার কেন্দ্রে রাষ্ট্রের সংখ্যা গরিষ্ঠ মানুষের ধর্ম ইসলামের প্রতীক হিসেবে লাল চাঁদ ও তারা রয়েছে। ১৯৬২ সালের ৩ জুলাই এ পতাকাটি গৃহীত হয়।
ইতিহাস
উসমানীয় আলজেরিয়ার বার্বার জলদস্যুরা ১৫শ থেকে ১৭শ শতাব্দীর মাঝে এক বা একাধিক নতুন চাঁদ সংবলিত পতাকা ব্যবহার করত, যদিও এগুলোর রঙে বেশ ভিন্নতা ছিল। এগুলো গাঢ় লাল, কালো, সবুজ এবং সাদা প্রভৃতি রঙের হত। এগুলো ছাড়াও আলজেরিয়ান জলদস্যুরা এক রঙা বিভিন্ন পতাকা ব্যবহার করতো, যেমন সম্পূর্ণ কালো পতাকা যা মৃত্যুর ইঙ্গিত দেয়। পরবর্তী সময়ের আলজেরিয়ান পতাকাগুলো বিভিন্ন ছাঁচ যেমন সূর্য, তারা এবং ক্রস তলোয়ার বহন করতো। আরও জানা যায় যে, আলজিয়ার্স শহরে ঊনবিংশ শতাব্দীর শুরুতে একটি সাদা অনুভূমিক তলোয়ারযুক্ত কমলা রঙের পতাকা ব্যবহার করা হত।
এমিলিয়ে বুসকান্ত (Émilie Busquant)ই সম্ভবত আলজেরিয়ার পতাকার নকশাকার হিসেবে বেশি পরিচিত। লাল নতুন চাঁদ ও তারা সংবলিত সবুজ ও সাদা রঙের পতাকাটি কে নকশা করেছে তা নিয়ে বিতর্ক থাকলেও বুসকান্তকেই ১৯৩৪ সালে প্রথম সংস্করণের পতাকা সেলাইয়ের কৃতিত্ব দেওয়া হয়।
বর্ণনা
আলজেরীয় জাতীয় নৌবাহিনীর জাহাজ বাদে বাকি আলজেরিয়ান জাহাজগুলি এটিকে তাদের প্রতীক হিসাবে ব্যবহার করত। নৌবাহিনীর নিশান হিসাবে ক্যান্টনে দুটি সাদা পারাপার নোঙ্গর দিয়ে অভিযুক্ত একজনকে ব্যবহার করে। পূর্বে ক্যান্টনের ক্রস অ্যাঙ্কর দুটি লাল ছিল।
১৯৯৯ সালে উদ্ধৃত আলজেরিয়া- ইউএন.আর.এস অনুসারে পতাকাটির বৈশিষ্ট্যগুলি যথাযথভাবে সেট করা আছে, যা নিম্নরূপ:
বাবা শিভো
বাবা শিভো (গোরান বাবাও বলা হয়, আনু. ১৩ - ১৪ শতক) হলেন একজন লোক দেবতা, ভারতের উত্তরাঞ্চলীয় রাজ্যগুলিতে বিশেষ করে জম্মু ও কাশ্মীর এবং হিমাচল প্রদেশে তাঁর পূজা করা হয়। তিনি একজন যোদ্ধা-বীর, সাধক এবং শিবের রুদ্রাংশ অবতার হিসাবে পূজিত। জম্মুর লোককাহিনীতে তাঁর উল্লেখ রয়েছে। তিনি রাজা লাধ দেব ওরফে রাজা লাধ এবং রাণী কলাবতী ওরফে রানী কাল্লির ছেলে ছিলেন, এ ছাড়া তাঁর সম্পর্কে আর বিশেষ কিছু ঐতিহাসিক তথ্য পাওয়া যায়না।
রাজত্ব
বাবা শিভোজীর পিতা ছিলেন পত্তনের রাজা। উপত্যকার প্রায় কেন্দ্রে অবস্থিত কাশ্মীরের ঐতিহাসিক রাজধানীগুলির মধ্যে একটি হল পত্তন। পত্তন তহসিল পৌর সীমার মধ্যে দুটি প্রাসাদ সহ মোট চারটি প্রাসাদের ধ্বংসাবশেষ রয়েছে। রাজতরঙ্গিনী থেকে জানা যায় যে কাশ্মীরের রাজা শঙ্করবর্ম্মা পাট্টানা নামে একটি শহর তৈরি করেছিলেন।
কিংবদন্তি
কিংবদন্তি অনুযায়ী, গুরু গোরক্ষনাথের আশীর্বাদে শিভোর জন্ম হয়। গুরু গোরক্ষনাথ রাজা লাধ দেব এবং রানী কল্লিকে ভগবান শিবের মতো একটি সন্তানের জন্য আশীর্বাদ করেছিলেন। তাঁর নামেই শিশুটির নাম দেওয়া হয়েছিল।
প্রারম্ভিক জীবন
রাজা লাধ দেবের কোন সন্তান ছিল না। তখন তিনি তাঁর কুলগুরু কে তাঁর কুন্ডলীটি দেখিয়েছিলেন। কুলগুরু তাঁকে বলেছিলেন যে তাঁর ভাগ্যে একটাই জিনিস থাকতে পারে: হয় রাজ্যাধিকার নাহলে সন্তান। যদি তিনি একটি পুত্র চান তবে তাঁকে অবশ্যই তাঁর রাজ্য ত্যাগ করতে হবে এবং কঠোর নীতিনিষ্ঠা (তপস্যা) গ্রহণ করতে হবে এবং সন্তানের জন্য গোরক্ষনাথের কাছে প্রার্থনা করতে হবে। ছোট ভাইয়ের হাতে সিংহাসন তুলে দেওয়ার পর, রাজা ও রাণী উভয়েই সামোথা চলে গেলেন এবং সেখানে তাঁরা বহু বছর ধরে গোরক্ষনাথের কাছে প্রার্থনা করেছিলেন। গোরক্ষনাথ তাঁদের আশীর্বাদ করেছিলেন যে তাঁদের একটি পুত্র হবে যার মধ্যে শিবের মতো ঈশ্বরীয় বৈশিষ্ট্য থাকবে। এই কারণে তাঁর নাম হয় শিভো।
অন্যান্য
বড় হবার পর, তিনি জম্মুর রাজার কাছে, তাঁর প্রাসাদে, কাজ করার সিদ্ধান্ত নেন। লোককাহিনী অনুসারে, একটি বাঘ প্রাসাদে এসেছিল। শিভো তখন তার মাথাটি নিয়ে প্রাসাদের নিচে রেখেছিলেন। রাজা জানতে পারলেন যে শিভো একজন দৈবী মানুষ। তিনি তখন তাঁর পদধূলি নিলেন এবং বাবা তাঁকে আধ্যাত্মিক "জ্ঞান" দিলেন।
শিভো একটি বাদ্যযন্ত্র (বাঁশি বা গিটার) বাজাতেন। সামোথায় বেশিরভাগ খরদখত্রী রাজপুত বাস করত। যখন তিনি বাদ্য বাজাতেন, তখন তাদের মহিলারা তাদের ঘর থেকে বেরিয়ে আসত। তাই তারা তাঁর বাজানোকে পাগলামি বলে মনে করল এবং যখন তিনি কাঞ্চনবেল গাছের বাগানে বসে ধ্যান করছিলেন, তখন তারা শিভোকে হত্যা করার ষড়যন্ত্র করে। মাথা কেটে শিভোজীকে হত্যা করার পর, তাঁর মাথা সেখানেই পড়ে ছিল, কিন্তু তাঁর দেহ গোরানে চলে যায়। পরে সেখানে বাবাজির মন্দিরটি নির্মিত হয়েছিল। সামোথার অধিকাংশ খত্রী নিহত হয়, অন্যরা বাবার অভিশাপের কারণে এলাকা ছেড়ে চলে যায়। বলা হয় যে যারা সত্যিকারের হৃদয় এবং দৃঢ় সংকল্প নিয়ে প্রার্থনা করে, বাবা গোরান সেই ভক্তদের ইচ্ছা পূরণ করেন। অনেকে বাবার কাছে কিছু কামনা করেন এবং কামনা পূরণ হওয়ার পরে মন্দিরে ভান্ডারা (দাতব্য রান্নাঘর) নিবেদন করেন। সেখানে ছাগল বলি দেওয়া হয়। বাবা শিভো (গোরান বাবা) হলেন সূর্যবংশী ডোগরা রাজপুতদের সরমল বংশের কুলদেব। হিন্দু ও মুসলিম সম্প্রদায়ের ভক্তরা প্রধানত রবিবার ও মঙ্গলবার মন্দিরে ভিড় করেন।
উৎসব
প্রতি বছর মন্দিরে বাবা শিভোর নামে একটি কুস্তি খেলা অনুষ্ঠিত হয়। সামোথা থেকে গোরান পর্যন্ত ছড়ি যাত্রা হয়।
কলু
thumb|ঘূর্ণায়মান ঘানির উপর বসে একজন কলু ঘানিতে জোতা [[বলদ|বলদদেরকে হেটাচ্ছে, আরেকজন খালি গায়ে ঘানির কেন্দ্রের কাছে দাঁড়িয়ে সর্ষে সামলাচ্ছে]]
তেলী বা কলু একটি পেশাজীবি জনগোষ্ঠীর নামে যারা বিভিন্ন তৈলবীজ থেকে ভোজ্যতেল উৎপাদন করে। তেলবীজ পেষার জন্যে পশুদ্বারা চালিত যে দেশীয় যন্ত্রটি কলুরা ব্যবহার করে তার নাম ঘানি। কলুরা যে পাড়ায় থাকে তাকে বলে কলুটোলা। কলুরা ঘানিতে সরিষা, তিসি, সয়াবিন, সূর্যমুখী, ভেন্না, শুকনো নারিকেল প্রভৃতি উপাদান ভাঙিয়ে তেল তৈরী করে। যারা তেল তৈরী করে তাদেরকে তেলী বলা হয়। বিভিন্ন বিভিন্ন এলাকায় তারা সাউ, মোদী নামে পরিচিত ।
ঘানি টানবার জন্য কলু বলদ ব্যবহার করে। তাই থেকে "কলুর বলদ" বাগধারাটি এসেছে -- অর্থাৎ সারাদিন একটানা ঘানি টানা যার কাজ।
মালয়েশিয়ার প্রধানমন্ত্রী
মালয়েশিয়ার প্রধানমন্ত্রী পরোক্ষভাবে নির্বাচিত হয়। প্রধানমন্ত্রীই মালয়েশিয়ার সরকার প্রধান। মুহিউদ্দীন ইয়াসিন মালয়েশিয়ার প্রধানমন্ত্রী হিসেবে দায়িত্ব পালন করছেন।
আড়াইডাঙা বিধানসভা কেন্দ্র
আড়াইডাঙা বিধানসভা কেন্দ্র ছিল ভারতের পশ্চিমবঙ্গ রাজ্যের মালদহ জেলার একটি বিধানসভা কেন্দ্র। এই কেন্দ্রটি মালদহ লোকসভা কেন্দ্রের অন্তর্গত ছিল।
২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুযায়ী, মালদহ জেলার আড়াইডাঙা ও খড়বা বিধানসভা কেন্দ্র দু’টি অবলুপ্ত হয়। এই অঞ্চলে এখন দু’টি নতুন বিধানসভা কেন্দ্র গঠিত হয়েছে: চাঁচল ও মালতীপুর। অবশ্য আড়াইডাঙা এলাকাটি এখন রতুয়া বিধানসভা কেন্দ্রের অন্তর্গত।
১৯৭৭–২০০৬
১৯৭৭ সালে আড়াইডাঙা বিধানসভা কেন্দ্রটি গঠিত হয়। ভারতের কমিউনিস্ট পার্টি (মার্ক্সবাদী) প্রার্থী হাবিব মুস্তাফা ১৯৭৭ সালে ভারতের জাতীয় কংগ্রেস প্রার্থী মহম্মদ গফুরুর রহমানকে, ১৯৮২ সালে ভারতের জাতীয় কংগ্রেস প্রার্থী সাজ্জাদ আহমেদকে এবং ১৯৮৭ সালে ভারতের জাতীয় কংগ্রেস প্রার্থী আব্দুল হান্নানকে পরাজিত করেন। ১৯৯১, ১৯৯৬, ২০০১ ও ২০০৬ সালের বিধানসভা নির্বাচনে ভারতীয় জাতীয় কংগ্রেস প্রার্থী সাবিত্রী মিত্র ভারতের কমিউনিস্ট পার্টি (মার্ক্সবাদী) প্রার্থী হাবিব মুস্তাফাকে (১৯৯১ ),ভারতের কমিউনিস্ট পার্টি (মার্ক্সবাদী) প্রার্থী সেতারা বেগমকে (১৯৯৬ ও ২০০১ ) এবং ভারতের কমিউনিস্ট পার্টি (মার্ক্সবাদী) প্রার্থী সাদিকুল ইসলামকে (২০০৬) পরাজিত করেন।
বরগুনা ইউনিয়ন
বরগুনা বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।
আয়তন
বরগুনা ইউনিয়নের আয়তন ৫,৫৯৪ একর।
প্রশাসনিক কাঠামো
বরগুনা ইউনিয়ন বরগুনা সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বরগুনা ইউনিয়নের মোট জনসংখ্যা ২০,৫৯৯ জন। এর মধ্যে পুরুষ ১০,১২০ জন এবং মহিলা ১০,৪৭৯ জন। মোট পরিবার ৪,৭৪২টি।
শিক্ষা
২০১১ সালের আদমশুমারি অনুযায়ী বরগুনা ইউনিয়নের সাক্ষরতার হার ৫৮.৭%।
শিমুল বাগান
alt=Simul Flower Garden|থাম্ব|শিমুল গাছের বাগান।|339x339পিক্সেল শিমুল বাগান  বাংলাদেশের সিলেট বিভাগের সুনামগঞ্জের তাহিরপুরে ১০০ বিঘার বেশি জায়গা জুড়ে যাদুকাটা নদীর তীর ঘেঁষে গড়ে ওঠা দেশের সবচেয়ে বড় শিমুল বাগান।
অবস্থান
সুনামগঞ্জ জেলার তাহিরপুর উপজেলার যাদুকাটা নদীর নিকটবর্তী মানিগাঁও গ্রামে প্রায় ১০০ বিঘারও বেশি জায়গা জুড়ে গড়ে তোলা এক শিমুল গাছের বাগান। নদীর ওপারে ভারতের মেঘালয় পাহাড়, মাঝে মায়ার নদী যাদুকাটা আর এপারে রক্তিম ফুলের সমারোহ, অগুণতি পাখির কলকাকলি।
বৈচিত্র্য
বসন্ত এলে দুহাজার শিমুল গাছ ফুলে ফুলে ভরে ওঠে। ফাগুনের অরুণ আলোয় ফোটে বাগানের শিমুল ফুলগুলো। চোখের তৃষ্ণা মেটাতে টাঙ্গুয়ার হাওর, মেঘলয় পাহাড়ের পাদদেশে ও রূপের নদী যাদুকাটার মধ্যস্থলের বিশাল শিমুল বাগানে ফুটে ওঠা টুকটুকে লাল শিমুল ফুলগুলো দেখতে প্রতিদিন দেশের বিভিন্ন প্রান্ত থেকে ছুটে আসছেন শত শত পর্যটক। বসন্তের দুপুরে পাপড়ি মেলে থাকা শিমুলের রক্তিম আভা মন রাঙায় তো বটেই, ঘুম ভাঙায় শৌখিন হৃদয়ের। এ যেনো কল্পনার রঙে সাজানো এক শিমুলের প্রান্তর। ওপারে ভারতের মেঘালয় পাহাড়, মাঝে যাদুকাটা নদী আর এপাড়ে শিমুল বন। সব মিলে মিশে গড়ে তুলেছে প্রকৃতির এক অনবদ্য কাব্য।
তুরস্কের ভূগোল
তুরস্ক দক্ষিণ-পশ্চিম এশিয়ার আনাতোলিয়া উপদ্বীপের সম্পূর্ণ অংশ এবং দক্ষিণ-পূর্ব ইউরোপের বলকান উপদ্বীপের দক্ষিণ প্রান্তের অংশবিশেষ নিয়ে গঠিত। ফলে ভৌগলিকভাবে দেশটি একই সাথে ইউরোপ ও এশিয়ার অন্তর্ভুক্ত। আলাতোলীয় অংশটি তুরস্কের প্রায় ৯৭% আয়তন গঠন করেছে। এটি মূলত একটি পর্বতবেষ্টিত উচ্চ মালভূমি। আনাতোলিয়ার উপকূলীয় এলাকায় সমভূমি দেখতে পাওয়া যায়। তুরস্কের দক্ষিণ-ইউরোপীয় অংশটি ত্রাকিয়া নামে পরিচিত; এটি আয়তনে তুরস্কের মাত্র ৩% হলেও এখানে তুরস্কের ১০% জনগণ বাস করে। এখানেই তুরস্ক ও গোটা ইউরোপের সবচেয়ে জনবহুল শহর ইস্তানবুল অবস্থিত (জনসংখ্যা প্রায় ১ কোটি ১৩ লক্ষ)। ভূমধ্যসাগর ও কৃষ্ণ সাগরকে সংযুক্তকারী বসফরাস প্রণালী, মার্মারা সাগর ও দার্দানেলেস প্রণালী ত্রাকিয়া ও আনাতোলিয়াকে পৃথক করেছে।
আম্বিকা (অভিনেত্রী)
আম্বিকা (জন্মঃ ১৬ আগস্ট ১৯৬২) একজন ভারতীয় অভিনেত্রী যিনি তামিল, তেলুগু, কন্নড়, মালয়ালম ভাষার ফিল্মে কাজ করেছেন। ১৯৭৮ থেকে ১৯৮৯ পর্যন্ত টপ নায়িকাদের মধ্যে তিনি একজন। তার ছোট বোন রাধাও একজন অভিনেত্রী যিনিও দক্ষিণ ভারতের ভাষার সিনেমাতে কাজ করেছেন। আম্বিকা এবং তার বোন রাধা একসঙ্গে কিছু ফিল্মে কাজ করেছেন এবং সাফল্যের চূড়ায় চড়ার পর 'এআরএস স্টুডিওস' নামে একটি ফিল্মস্টুডিও খোলেন। ২০১৩ সালে অবশ্য তারা এআরএস স্টুডিওসকে একটি বিলাসবহুল হোটেলে রূপান্তরিত করেন।
ব্যক্তিগত জীবন
আম্বিকা জন্ম নেন ১৯৬২ সালের ১৬ আগস্টে তিরুবনন্তপুরম জেলাতে কুঞ্জন নায়ার এবং কাল্লারা সারাসাম্মার সঙ্গমের ফসল হিসেবে। কাল্লারা সারাসাম্মা ভারতীয় জাতীয় কংগ্রেসের সদস্য ছিলেন। তার ছোট দুই বোন রয়েছে, একজন রাধা যিনি তার মতই অভিনেত্রী এবং আরেকজন মল্লিকা (পেশাঃ অজানা), এবং অর্জুন আর সুরেশ নামের তার দুটি ভাইও আছে। আম্বিকা ১৯৮৮ সালে যুক্তরাষ্ট্র প্রবাসী পুরুষ শিনু জনের সঙ্গে বিবাহবন্ধনে আবদ্ধ হন এবং যুক্তরাষ্ট্র চলে যান। শিনু আম্বিকার গর্ভে দুটি ছেলে (রামকেষভ এবং ঋষিকেশ) জন্ম দেন। ১৯৯৭ সালে শিনু আর আম্বিকার মধ্যে বিবাহবিচ্ছেদ ঘটে আর আম্বিকা ভারতে এসে পুনরায় তার অভিনয় কর্মজীবনের প্রতি মনোনিবেশ করেন। ২০০০ সনে তিনি রবিকান্ত নামের একজন কমজানা অভিনেতাকে বিয়ে করেন। এর দু'বছর পর তাদের বিয়ে ভেঙে যায়। বর্তমানে আম্বিকা তার পুত্র রামকেষভের সঙ্গে চেন্নাই শহরে বাস করছেন।
কর্মজীবন
আম্বিকা শিশুশিল্পী হিসেবে অভিনয় করা শুরু করেছিলেন এবং ১৬ বছর বয়সে (১৯৭৯ সনে) আম্বিকা মুখ্য চরিত্রে একটি চলচ্চিত্রে অভিনয়ের সুযোগ পেয়ে যান এবং তিনি প্রায় ২০০ এর মত দক্ষিণ ভারতীয় ভাষাগুলোর সিনেমায় অভিনয় করেন। নায়িকা হিসেবে তিনি মালয়ালম চলচ্চিত্র 'সীতা' তে প্রথম অভিনয় করেন, যেটি তার ক্যারিয়ারের অনেক দেরীতে মুক্তি পেয়েছিল। কিন্তু ১৯৭৯ এর 'নীলাতামারা' এবং 'লেজ্জাবতী' নামের দুটি মালয়ালম চলচ্চিত্র তাকে ব্যস্ত একজন অভিনেত্রী বানিয়ে দেয়, এরই মধ্যে তিনি তামিল চলচ্চিত্র শিল্পেও জায়গা পেয়ে যান।
তামিল চলচ্চিত্র পরিচালক 'কে ভাগ্যরাজ' তার '৮১ সালের 'আন্দা এড়ু নাটকাল' তে আম্বিকাকে নেন, চলচ্চিত্রটি ভালোই ব্যবসা করতে পেরেছিল। তিনি কমল হাসান এবং রজনীকান্ত এর সঙ্গে বেশ কিছু চলচ্চিত্রে অভিনয় করেন যেমন কাক্কী ছাট্টাই, বিক্রম, কাদাল পারিসু, পাদিক্কাদাবান (রজনী এর সঙ্গে) এবং মাভীরান (রজনী এর সঙ্গে)।
জ্যাসি
জ্যাসি (জন্ম: ৫ সেপ্টেম্বর ১৯৮২) একজন ককেশীয় এবং জাপানি জাতিসত্তার মার্কিন পর্নোগ্রাফিক অভিনেত্রী। জ্যাসি জ্যাসি জেমস, জেসিকা, ট্রিস্টা এবং ক্যারি ডাকনাম ব্যবহার করেন এবং সেপ্টেম্বর ২০০২ সালে তিনি জ্যাসি লুইসের অধীনে পেন্টহাউস গার্ল অফ দ্য মান্থ নির্বাচিত হন, কিন্তু "শুধু জ্যাসি" তার পছন্দ।
হরিঢালী ইউনিয়ন
হরিঢালী ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।
জিয়া গোকাল্প
গোকাল্পের সৃষ্টিকর্ম মোস্তফা কামাল আতাতুর্কের সংস্কার গঠনে বিশেষভাবে প্রভাবশালী ছিলো; কামালবাদের বিকাশে ও আধুনিক তুরস্ক প্রজাতন্ত্রে এর উত্তরাধিকারের ক্ষেত্রে তার প্রভাব বিশেষভাবে ফুটে উঠেছে। সমসাময়িক ইউরোপীয় চিন্তাধারা বিশেষত এমিল দ্যুর্কেমের সমাজতাত্ত্বিক দৃষ্টিভঙ্গি দ্বারা দ্বারা প্রভাবিত হয়ে গোকাল্প তুর্কি জাতীয়তাবাদের পক্ষ হয়ে উসমানীয়বাদ ও ইসলামবাদ উভয়কেই প্রত্যাখ্যান করেছিলেন। তিনি সকল উসমানীয় নাগরিকদের কাছে তুর্কি ভাষা ও সংস্কৃতির প্রচার করে উসমানীয় সাম্রাজ্যের তুর্কিকরণের পক্ষে ছিলেন। জাতীয়তাবাদী তুর্কি রাষ্ট্রে তিনি গ্রিক, আর্মেনীয় ও ইহুদিদের একটি বিদেশী উপাদান বলে মনে করতেন। সর্ব-তুর্কিবাদ ও তুরানবাদকে জনপ্রিয় করা তার চিন্তাধারাকে "জাতীয়তাবাদ ও আধুনিকীকরণের ধর্ম" হিসেবে বর্ণনা করা হয়েছে। তার জাতীয়তাবাদী আদর্শ উসমানীয় তুরস্কের নিকটবর্তী আরব প্রতিবেশীদের সাথে একটি অতি-জাতীয় তুর্কি (বা সর্ব-তুর্কি) পরিচয়ের পরিবর্তে "একটি আঞ্চলিক উত্তর-পূর্ব-মুখীকরণ [তুর্কি জনগণের জন্য]"-এর থেকে পরিচয় মুক্ত করে।
প্রারম্ভিক জীবন
মেহমেত জিয়া ২৩ মার্চ ১৮৭৬ সালে উসমানীয় সাম্রাজ্যের দিয়ারবাকেরে মুহাম্মাদ তেফভিক বে ও জেলিহা হানমের পরিবারে জন্মগ্রহণ করেন। তিনি ছিলেন পরিবারের দ্বিতীয় পুত্র। কিছু সূত্র অনুযায়ী তিনি, বিশেষত তার মাতৃকুল কুর্দি বংশোদ্ভূত ছিলো।  জিয়া তার পৈতৃক পরিবারকে সিরীয় তুর্কমেন হিসেবে বর্ণনা করেছেন। তার পিতা একজন উসমানীয় আমলা ও দিয়ারবাকেরে সালনামে প্রকাশের জন্য দায়বদ্ধ ছিলেন। নিজের চাচার সাথে তার ঘনিষ্ঠ সম্পর্ক ছিলো, তিনি জিয়াকে তার মেয়েকে বিয়ে হতে দেখতে পছন্দ করতেন। তার চাচা ধার্মিক ছিলেন ও নাস্তিক আবদুল্লাহ জেভদেতের সাথে জিয়ার সম্পর্কের বিরোধী ছিলেন। দিয়ারবাকের ছিলো ১৬শ শতাব্দী পর্যন্ত আরব ও পারস্যদের দ্বারা শাসিত একটি "সাংস্কৃতিক সীমান্ত" এবং তুর্কি, কুর্দি ও আর্মেনীয়দের স্থানীয় জনগোষ্ঠীর মধ্যে "বিরোধপূর্ণ জাতীয় ঐতিহ্য" বৈশিষ্ট্যযুক্ত ছিলো। এই সাংস্কৃতিক পরিবেশ প্রায়ই তার জাতীয় পরিচয়বোধকে অবহিত করা হয়েছে বলে পরামর্শ দেওয়া হয়; তার জীবনের পরবর্তী সময়ে যখন রাজনৈতিক বিরোধিতাকারীরা অভিযোগ দিয়েছিলেন যে তিনি কুর্দি থেকে এসেছেন তখন গোকাল্প প্রতিক্রিয়ায় জানিয়েছিলেন যে তিনি পিতৃতান্ত্রিক তুর্কি জাতিগত ঐতিহ্য সম্পর্কে নিশ্চিত ছিলেন, এটি তুচ্ছ ছিলো: "আমি আমার সমাজতাত্ত্বিক গবেষণার মাধ্যমে শিখেছি যে জাতীয়তা শুধুমাত্র লালন-পালনের উপর ভিত্তি করে।"
১৮৯৫ সালের গোড়ার দিকে গোকাল্প তার বস্তুবাদের আবিষ্কারের কারণে সৃষ্ট একটি অস্তিত্ব সংকটের পরে আত্মহত্যার চেষ্টা করেছিলেন। ডাক্তার জেভদেত তাকে উদ্ধার করেন, এর জন্য তিনি পরবর্তীতে আফসোস করেন কেননা গোকাল্প একজন তুর্কি মতাদর্শী হয়ে ওঠেন। দিয়ারবাকেরে প্রাথমিক ও মাধ্যমিক শিক্ষা গ্রহণের পর তিনি ১৮৯৫ সালে ইস্তাম্বুলে বসতি স্থাপন করেন। সেখানে, তিনি প্রাণিচিকিৎসা বিদ্যালয়ে পড়াশোনা করেন ও গুপ্ত বিপ্লবী জাতীয়তাবাদী রাজনীতিতে জড়িত হন যার জন্য তিনি দশ মাস কারাভোগ করেন। এই সময়ের মধ্যে তিনি অনেক গুপ্ত বিপ্লবী ব্যক্তিত্বের সাথে সম্পর্ক গড়ে তোলেন, নিজের পশুচিকিৎসা অধ্যয়ন ত্যাগ করেন এবং গুপ্ত বিপ্লবী দল ঐক্য ও প্রগতি সমিতির (সিইউপি) সদস্য হন।
কর্মজীবন
কনস্টান্টিনোপলের তৎকালীন বিপ্লবী স্রোত অত্যন্ত বৈচিত্র্যময় ছিলো; দ্বিতীয় আবদুল হামিদের শাসনের কুখ্যাতি সেই সময়ের মধ্যে কনস্টান্টিনোপলে বৈচিত্র্যময় বিপ্লবী অনুভূতি জাগ্রত করে। তিনি ১৯০৮ সালের জুলাই মাসে দিয়ারবাকেরে প্রথম সিইউপি দপ্তর উদ্বোধন করেন। ১৯০৯ সালের সেপ্টেম্বরে তিনি থেসালোনিকিতে চলে যান, সেখানে তিনি ১৯১০ সালে সিইউপি কেন্দ্রীয় কমিটির সদস্য হন। সেখানে তিনি জেঞ্জ কালেমলের নামক একটি সাহিত্য ও সাংস্কৃতিক পত্রিকার সহ-প্রতিষ্ঠা ছিলেন। থেসালোনিকিতে বসবাস করার সময় তালাত পাশা প্রায়শই তার বাড়িতে অতিথি হতেন, সেখানে তারা রাজনৈতিক আলোচনায় অংশ নিতেন। সেলানিকে থাকার সময়ই তিনি গোকাল্প নামটি ব্যবহার করতে শুরু করেন ও সিইউপিতে তার ভবিষ্যত ভূমিকা নির্ধারণ করা হয়। ১৯১২ সালে তিনি সিইউপির সাথে কনস্টান্টিনোপলে ফিরে আসেন। ১৯১৫ থেকে ১৯১৮ সালের মধ্যে গোকাল্প সামরিক গবেষণাপত্র হার্প মেজমুয়াসার-এর নিয়মিত অবদানকারীদের মধ্যে অন্যতম ছিলেন।
প্রথম বিশ্বযুদ্ধের পর, ঐক্য ও প্রগতি সমিতির সাথে জড়িত থাকার জন্য তাকে গ্রেফতার করা হয় এবং ১৯১৯ থেকে ১৯২১ সাল পর্যন্ত দুই বছরের জন্য মাল্টায় নির্বাসিত করা হয়।
জিয়া গোকাল্প স্থাবর সম্পত্তির মালিক ছিলেন যার মধ্যে দিয়ারবাকিরের উত্তর-পূর্বে ৫টি গ্রাম অন্তর্ভুক্ত ছিলো।
মৃত্যু
১৯২৪ সালে ইস্তাম্বুলে স্বল্প সময়ের অসুস্থতার পরে বিশ্রামে যাওয়ার পর সেখানে তিনি ১৯২৪ সালের ২৪ অক্টোবর মারা যান।
মতাদর্শ
গোকাল্পের সৃষ্টিকর্ম উসমানীয় সাম্রাজ্যের পতনের প্রেক্ষাপটে তুর্কি জাতীয় পরিচয়ের বিকাশে সহায়ক ভূমিকা পালন করেছিলো যেটিকে তিনি নিজেও তখনও তুর্কিত্ব বলে উল্লেখ করেছিলেন। তিনি বিশ্বাস করতেন যে একটি জাতির বেঁচে থাকার জন্য একটি "অংশীদারীত্বের চেতনা" থাকতে হবে, যে "ব্যক্তি প্রকৃত ব্যক্তিত্ব হয়ে ওঠে তখনই যখন সে তার সংস্কৃতির প্রকৃত প্রতিনিধি হয়ে ওঠে"। তিনি বিশ্বাস করতেন যে একটি আধুনিক রাষ্ট্রকে অবশ্যই সংস্কৃতি, ধর্ম ও জাতীয় পরিচয়ের ক্ষেত্রে সমজাতীয় হতে হবে। জাতীয় পরিচয়ের এই ধারণাটি একটি ঐক্যবদ্ধ গুণ হিসেবে তুর্কিত্বের প্রাধান্যের প্রতি তার বিশ্বাসের দ্বারা বর্ধিত হয়। ১৯১১ সালের একটি প্রবন্ধে তিনি বলেছিলেন যে "তুর্কিরা হলো জার্মান দার্শনিক নিচের দ্বারা কল্পনা করা 'চমৎকার মানব'"। থাম্ব|300x300পিক্সেল|ইস্তাম্বুলে গোকাল্পের কবর তার প্রধান সমাজতাত্ত্বিক সৃষ্টিকর্ম আভ্রুপালুলুক ("ইউরোপীয়বাদ", পশ্চিমা সমাজের অনুকরণ) ও মডার্নলিক-এ ("আধুনিকতা", উদ্যোগ গ্রহণ) পার্থক্য করতে আগ্রহী ছিলো; এতে করে তিনি জাপানে একটি আদর্শ হিসেবে আগ্রহী ছিলেন, এর জন্য তিনি অনুভব করেছিলেন যে এটিতে সহজাত সাংস্কৃতিক পরিচয় পরিত্যাগ না করে আধুনিকীকরণ করা হয়েছে। গোকাল্প পরামর্শ দিয়েছিলেন যে "সংস্কৃতি" (উপযোগিতাবাদহীনতা, পরার্থবাদ, গণচেতনা) "সভ্যতা" (উপযোগিতাবাদ, অহংবোধ, ব্যক্তিবাদ)-এর অধীনস্থ করার জন্য একটি রাষ্ট্রকে পতনের জন্য ধ্বংস করা হলো: "সভ্যতা দ্বারা সামাজিক সংহতি ও নৈতিকতাকে ধ্বংস করা"।
এমিল দ্যুর্কেমের পাঠ দ্বারা অবহিত গোকাল্প এই উপসংহারে পৌঁছেছিলেন যে পশ্চিমা উদারনীতি একটি সামাজিক ব্যবস্থা হিসেবে সংহতিবাদের চেয়ে নিকৃষ্ট, কেননা উদারতাবাদ ব্যক্তিবাদকে উৎসাহিত করে, এর ফলে রাষ্ট্রের অখণ্ডতা হ্রাস পায়। দ্যুর্কেমের সৃষ্টিকর্ম তুর্কি ভাষায় অনুবাদ করা গোকাল্প ধর্মকে সামাজিকভাবে জনসংখ্যাকে একত্রিত করার একটি উপায় ও এমনকি "ধর্মকে সমাজের নিজের উপাসনা" হিসেবে বিবেচনা করেছিলেন। দ্যুর্কেমের দাবি যে গোষ্ঠীর জীবন ব্যক্তির জীবনের চেয়ে বেশি গুরুত্বপূর্ণ ছিলো, এটি একটি ধারণা ছিলো যা গোকাল্প দ্বারা সহজেই গৃহীত হয়। একজন সুপরিচিত সংবাদপত্রের কলাম লেখক ও রাজনৈতিক ব্যক্তিত্ব হিসেবে গোকাল্প ঐক্য ও প্রগতি সমিতির প্রাথমিক মতাদর্শী ছিলেন। "জাতি" সম্পর্কে তার দৃষ্টিভঙ্গি ও আধুনিক তুর্কি রাষ্ট্রের বিকাশের বিষয়ে দলটি যেভাবে অবহিত করেছে তা একটি বিতর্কিত কিংবদন্তি তৈরি করেছে। অনেক ইতিহাসবিদ ও সমাজবিজ্ঞানী পরামর্শ দিয়েছেন যে তার জাতীয়তাবাদের মার্কা আর্মেনীয় গণহত্যায় অবদান রেখেছিলো। জাতি সম্পর্কে তার ধারণা ছিলো যে এটি একটি "সামাজিক সংহতি" যার জন্য "সাংস্কৃতিক ঐক্য" প্রয়োজন। একটি রাজনৈতিক ব্যবস্থার অধীনে বসবাসকারী প্রত্যেকেই জাতির একটি অংশ তথা "ভৌগোলিক জাতীয়তাবাদ" গোকাল্পের কাছে অগ্রহণযোগ্য ছিলো, তিনি একটি জাতিকে ভাষাগত ও সাংস্কৃতিকভাবে একীভূত বলে ধারণা করেছিলেন। পরিশেষে, শুধুমাত্র একজনকে একটি জাতির অংশ বলে বিশ্বাস করাও যথেষ্ট ছিলো না; তার দৃষ্টিতে কেউ জাতির অন্তর্ভুক্ত হতে পারেনা কারণ জাতির সদস্যপদ অনিচ্ছাকৃত।
তুর্কিবাদের মূলনীতি
তাঁর মৃত্যুর ঠিক এক বছর আগে প্রকাশিত ১৯২৩ সালের তুর্কিবাদের নীতি বইতে তিনি বিস্তৃত জাতীয়তাবাদী পরিচয়ের রূপরেখা তুলে ধরেন যা তিনি দীর্ঘদিন ধরে তাঁর দীক্ষা ও কবিতায় জনপ্রিয় করেছিলেন। তিনি যে জাতীয়তাবাদকে সমর্থন করেন তার অন্তর্গত "একটি জাতি [যেটি] একটি নৃগোষ্ঠীগত বা জাতিগত কিংবা ভৌগলিক বা রাজনৈতিক বা স্বেচ্ছাচারী গোষ্ঠী নয়, বরং এমন ব্যক্তিদের সমন্বয়ে গঠিত যারা একটি সাধারণ ভাষা, ধর্ম, নৈতিকতা ও নান্দনিকতা ভাগ করে নেয়, অর্থাৎ যারা একই শিক্ষা পেয়েছে"।
তিনি সর্ব-তুর্কি পরিচয়ের তিনটি সূচনা তুলে ধরেন যেখানে তিনি কল্পনা করেছেন:
দ্বিতীয় পর্যায়টি ছিল "ওঘুজিবাদ" এবং চূড়ান্ত পর্যায়টি হবে "তুরানবাদ" যা তিনি ও অন্যান্য জাতীয়তাবাদী কবিরা প্রথম বিশ্বযুদ্ধের আগে থেকে প্রচার করে আসছিলেন। সর্ব-তুর্কিবাদের "তুর্কিত্ব"-এর এই বিস্তৃত ধারণাটি প্রায়শই গ্রহণ করা গোকাল্পের জাতিগত অভিন্নতা গ্রহণ করলেও তিনি অন্যান্য জাতিকে অপমান করেননি, যেমনটি পরে তার কিছু সর্ব-তুর্কি উত্তরসূরি করেছিলেন।
সুফিবাদ
গোকাল্পের মৌলিকত্ব প্রদর্শন করার চেষ্টা করার সময় কেবল ইউরোপীয় ধারণাগুলোকে "পুনরাবৃত্ত" করেননি এমন একজন বিলকেন্ট বিশ্ববিদ্যালয়ের অধ্যাপক আল্প এরেন তোপাল এগুলো ছাড়াও চিন্তাবিদদের উপর সুফিবাদের অনেক অবহেলিত প্রভাবের কথা বলেন: তার শিক্ষা ও বৃদ্ধির সময়কালে "একটি বড় প্রভাব" হিসেবে তিনি এর "সামরিক" অভিধানের প্রশংসা করেছেন এবং শুধুমাত্র আধ্যাত্মিক প্রভাবই নয় উসমানীয় সাম্রাজ্যের আধুনিকায়নেও ভূমিকা রাখা "বিশেষত নকশবন্দি" তরিকায় পাওয়া সংহতির প্রশংসা করতে এসেছেন, অন্যদিকে তিনি মধ্যযুগীয় আন্দালুসীয় চিন্তাবিদ ইবনে আরাবীর অধিবিদ্যার প্রশংসা করে বলেন যে চিন্তাধারা হিসেবে তার ভাববাদ জর্জ বার্কলি বা ইমানুয়েল কান্টের চেয়ে উচ্চতর ছিলো। তিনি বলেন, ইবনে আরাবীর কাছে ইতিমধ্যে পরিচিত ধারণাগুলো পুনর্ব্যবহৃত হয়েছে, কিন্তু সেগুলোকে খুব বেশি দূরে নেননি এবং "জ্ঞানবাদ–অতীন্দ্রিয়বাদ বা সর্বেশ্বরবাদ" হওয়া থেকে অনেক দূরে থাকা তার ধারণাগুলো বেশ সমসাময়িক ছিলো যা আলফ্রেড ফৌইলি, জিন-মারি গুয়াউ, নিচে ও উইলিয়াম জেমসের মতো আধুনিকদের সাথে অনুরণিত ছিলো, এগুলো তুলে ধরে যে "তার সমস্ত অগ্রগতিতে আদর্শবাদী দর্শন 'আরবের পরম ও নিখুঁত আদর্শবাদকে অতিক্রম করেনি"।
কাব্যিক সৃষ্টিকর্ম
সমাজতাত্ত্বিক ও রাজনৈতিক কর্মজীবনের পাশাপাশি গোকাল্প একজন প্রখ্যাত কবিও ছিলেন। তার কাব্যিক কর্ম নিজের সমাজতাত্ত্বিক ও জাতীয়তাবাদী দৃষ্টিভঙ্গির পরিপূরক এবং জনপ্রিয়তা প্রদান করে। শৈলী ও বিষয়বস্তুতে এগুলো প্রাক-ইসলামি তুর্কি পরিচয়ের অনুভূতিকে পুনরুজ্জীবিত করে। তার কুজুলেলমা বইতে "আদর্শ মহিলা" নামক প্রধান চরিত্র বলে: "মানুষ একটি বাগানের মতো, / আমরা তার উদ্যানপালক হওয়ার কথা! / প্রথমে খারাপ অঙ্কুর কাটতে হবে / তারপর স্কয়ন কলম করতে হবে।" সে ইয়েনি হায়াত ("নতুন জীবন")-এর গুরু, যেখানে পূর্ব ও পশ্চিমা আদর্শ মিলিত হয় এবং একটি "নতুন তুর্কি বিশ্ব" গঠন করে।
তার কবিতা তার আরও গুরুতর সমাজতাত্ত্বিক কর্ম থেকে দূরে সরে যায়, যদিও এটি জাতীয়তাবাদী অনুভূতিকেও কাজে লাগায়: "দৌড়াও, আদর্শ গ্রহণ করো ও প্লেভনাতে এটি আবার রোপণ করা হোক / রাত দিন, দানিউবের জল রক্তে লাল হয়ে যাক. . . ।" সম্ভবত তার সবচেয়ে বিখ্যাত কবিতাটি ছিল নিজের ১৯১১ সালের তুরান যেটি প্রথম জেঞ্চ কালেমলের-এ প্রকাশিত হয়েছিলো, এটি তার তুরানবাদী বুদ্ধিবৃত্তিক ফসলের পরিপূরক হিসেবে কাজ করে: "তুর্কিদের জন্য, পিতৃভূমি অর্থ তুরস্ক বা তুর্কিস্তান নয়; পিতৃভূমি একটি বড় ও চিরন্তন দেশ-- তুরান!" প্রথম বিশ্বযুদ্ধের সময়, তার কুজুল দেস্তান ("লাল মহাকাব্য") সর্ব-তুর্কিবাদের স্বার্থে রাশিয়াকে ধ্বংস করার আহ্বান জানিয়েছিলো।
কিংবদন্তি
জিয়া গোকাল্পকে "তুর্কি জাতীয়তাবাদের জনক" এবং এমনকি "তুর্কিবাদের মহাগুরু" হিসেবে চিহ্নিত করা হয়েছে। তার চিন্তাধারা তুরস্ক প্রজাতন্ত্রের রাজনৈতিক পটভূমিতে বিশিষ্টভাবে চিত্রিত হয়, এটি তার মৃত্যুর সময় উসমানীয় সাম্রাজ্যের ধ্বংসাবশেষ থেকে উদ্ভূত হয়েছিলো। তার প্রভাব বিভিন্নভাবে অনুরণিত হয়। উদাহরণস্বরূপ, তার তুর্কিবাদের নীতি দাবি করে যে উসমানীয় শাস্ত্রীয় সঙ্গীতের উৎপত্তি বাইজেন্টাইন ছিলো; এর ফলে রাষ্ট্রটি ১৯৩০-এর দশকে বেতার থেকে উসমানীয় শাস্ত্রীয় সঙ্গীতকে এক ইশারায় নিষিদ্ধ করে, কারণ শুধুমাত্র তুর্কি লোকসঙ্গীত "জাতির প্রতিভাকে উপস্থাপন করে"।
সর্ব-তুর্কিবাদ ও তুরানবাদকে জনপ্রিয় করার জন্য গোকাল্পকে যথাক্রমে বর্ণবাদী ও সম্প্রসারণবাদী এবং বর্ণবাদ বিরোধী ও সম্প্রসারণ বিরোধী হিসাবে দেখা হয়। তার কিংবদন্তির এই বিপরীত পাঠগুলো সহজেই প্রবক্তা ও বিরোধীদের মধ্যে বিভক্ত করা যায়না, কারণ তুরস্কের জাতীয়তাবাদী উপাদানগুলো (যেমন "জাতীয়তাবাদী কার্যকলাপ দল") তার কাজকে এই দাবির জন্য উপযুক্ত করেছে যে তিনি সর্ব-তুর্কি আত্মীয়তার নিছক আদর্শের পরিবর্তে তুরানবাদের একটি বাস্তবিক উপলব্ধি সমর্থন করেছিলেন। বিপরীতে গোকাল্পের কিছু পঠন দাবি করে যে, তার তুরানবাদ ও সর্ব-তুর্কিবাদ ছিল ভাষাগত ও সাংস্কৃতিক মডেল যেখান থেকে ভৌত সম্প্রসারণের জন্য তুরস্ক প্রজাতন্ত্রের সামরিক আহ্বানের পরিবর্তে উসমানীয়-পরবর্তী আদর্শের পরিচয় পাওয়া যেতে পারে।
প্রায়শই বেশ ভিন্ন ধারণা পোষণ করলেও আরব জাতীয়তাবাদী সাতি আল হাসরি গোকাল্প দ্বারা গভীরভাবে প্রভাবিত ছিলেন।
মোস্তফা কামাল আতাতুর্ক বলেছেন "আমার হাড়-মাংসের পিতা হলেন আলি রুজা এফেন্দি ও আমার চিন্তার পিতা হলেন জিয়া গোকাল্প"।
আর্মেনীয় গণহত্যা সম্পর্কে গোকাল্পের মতামত ছিলো যে "কোন আর্মেনীয় গণহত্যা হয়নি, একটি তুর্কি-আর্মেনীয় ব্যবস্থা ছিলো। তারা আমাদের পিঠে ছুরি বসিয়েছে, আমরা তাদের পিঠে ছুরি বসিয়েছি।" এই দৃষ্টিভঙ্গি তরুণ তুর্কিদের মধ্যে ব্যাপকভাবে বিস্তার লাভ করে।
তিনি যে বাড়িতে জন্মগ্রহণ করেছিলেন তা ১৯৫৬ সালে জিয়া গোকাল্প জাদুঘরে রূপান্তরিত হয়।
খাম্বা জনজাতি
খাম্বা (বা লেখা হয় খেম্বা) হল এমন একটি জনগোষ্ঠী যারা অরুণাচল প্রদেশের পশ্চিমাংশে তিব্বত এবং ভুটান সীমান্তের কাছে ইয়াং-সাং-চু উপত্যকায় বসবাস করে। এই উপত্যকাটি ইয়ংইয়াপ উপত্যকা নামেও পরিচিত। উপজাতিদের নিজস্ব গ্রাম রয়েছে যেমন ল্যাঙ্গো, নিউকং, তাশিগং, মাংকোটা এবং ইয়র্টন। তারা উত্তর সিয়াং জেলার ক্ষুদ্র উপজাতি সম্প্রদায়। পাথর এবং কাঠ দিয়ে তৈরি তাদের বাড়িগুলি, মনপা উপজাতির বাড়ির কাঠামোর সাথে দৃঢ়ভাবে সাদৃশ্যপূর্ণ।
ইতিহাস ও ধর্ম বিশ্বাস
খাম্বা উপজাতির অতীত ইতিহাস অনুসারে, তারা ভগবান বুদ্ধের আবির্ভাবের আগে তিব্বত থেকে ভারতে চলে এসেছিল। খাম্বারা তিব্বতি বৌদ্ধধর্মের অনুগামী এবং তারা তাদের নিজস্ব লিপি হিংনা ব্যবহার করে, এটি তিব্বতি লিপির উপর ভিত্তি করে তৈরি। যাইহোক, তিব্বত থেকে আপেক্ষিক বিচ্ছিন্নতা এবং আদি উপজাতিদের সাথে মাঝে মাঝে যোগাযোগের কারণে, তারা ডোনি-পোলো বিশ্বাস দ্বারাও কিছুটা প্রভাবিত। প্রতিটি গ্রামে একজন বৌদ্ধ লামা থাকেন। যে উৎসবগুলি উদযাপিত হয় তা মেম্বা জনগোষ্ঠীর মতোই, যার মধ্যে রয়েছে লোসার, যেটি তিব্বতীয় নববর্ষ।
চাষ
খাম্বারা কৃষিপ্রধান মানুষ। তাদের চাষ করা প্রধান ফসল হল ধান। এদের চাষ করা কিছু অন্যান্য ফসলের মধ্যে রয়েছে বাজরা, বার্লি, ভুট্টা, গম, ফল এবং সবজি। তাদের মধ্যে ঝুম চাষের প্রচলন রয়েছে। আমিষ খাবারের প্রতি ঝোঁকের কারণে তারা গরু, গয়াল ও শূকর পালন করে।
হস্তশিল্প ও জীবিকা
এই সম্প্রদায়ের মহিলারা খুব ভালো তাঁত বোনে। তারা গালিচা বোনায় দক্ষ এবং নকশাগুলি মূলত ড্রাগন মোটিফের উপর ভিত্তি করে তৈরি। বলা হয় যে,তারা তিব্বতি বংশোদ্ভূত হওয়ায়, তিব্বত থেকে তারা এই ঐতিহ্য ও বয়নশৈলী নিয়ে আসতে পারে। খাম্বা পুরুষরা কাঠের কাজে পারদর্শী। তারা বেত ও বাঁশ দিয়ে বিভিন্ন জিনিস তৈরি করে। স্থানীয় বাজারে টুপি, ঝুড়ি, মাদুর ইত্যাদি সামগ্রী পাওয়া যায়। এছাড়াও কেউ কেউ কামারের পেশা গ্রহণ করে এবং তারা কৃষি ও তাদের নিয়মিত ব্যবহারের জন্য বিভিন্ন বস্তু তৈরি করে।
অরুণাচল প্রদেশের খাম্বা আদিবাসী সম্প্রদায়ের লোকেরা উঁচু মঞ্চে তাদের বাড়ি তৈরি করে। এসব বাড়ির দেয়াল চেরা বাঁশ দিয়ে তৈরি এবং ছাদগুলো খড় দিয়ে তৈরি। উচ্চ পদমর্যাদার লোকদের ঘর সাধারণ মানুষের চেয়ে আকারে বড় হলেও বাড়ি তৈরিতে তারা একই রীতি অনুসরণ করে। তারা রান্নার জন্য উনুনের মতো একটি জায়গা রাখে। শীতের সময় নিজেদেরকে উষ্ণ রাখতে রুম হিটার ব্যবহার করা হয়।
ইভান পাভলভ
ইভান পেত্রোভিচ পাভলভ (Иван Петрович Павлов) (১৪ই সেপ্টেম্বর, ১৮৪৯ - ২৭শে ফেব্রুয়ারি, ১৯৩৬) একজন রুশ চিকিৎসক যিনি বস্তুবাদী গবেষণার জন্য প্রসিদ্ধ। তার শৈশব দিন থেকে পাভলভ অস্বাভাবিক শক্তির বুদ্ধিগত প্রতিভা প্রদর্শন করে যার নাম দেন "গবেষণার জন্য প্রেরণা"।
তার সবচেয়ে বড় অবদান "সাপেক্ষ প্রতিবর্ত" ব্যাখ্যাকারী গবেষণাসমূহ। তিনি গুরুমস্তিষ্কের অনেকগুলি প্রতিবর্ত ক্রিয়ার ব্যাখ্যা প্রদান করেন, এবং গবেষণার মাধ্যমে কুকুরের দেহে কীভাবে এই সব প্রতিবর্ত তৈরি হয় ও কাজ করে তা প্রমাণ করেন। ১৯২২ সালে তার ফলাফলগুলি ভাষণ আকারে প্রকাশিত হয়। তিনি ১৯০৪ সালে পৌষ্টিকপ্রণালীর উপর গবেষণার জন্য নোবেল পুরস্কার লাভ করেন ।
শৈশব ও শিক্ষা
থাম্ব|পাভলভ মেমোরিয়াল মিউজিয়াম, রাইজান: ১৯ শতকের শুরুর দিকে নির্মিত পাভলভের প্রাক্তন বাড়ি ইভান পেত্রোভিচ রাশিয়ার রায়জান নামক গ্রামে জন্মগ্রহণ করেন। তিনি তার ১১ জন ভাইবোনদের মধ্যে সবার বড় ছিলেন। তার পিতা ছিলেন গ্রামের একজন ধর্ম যাজক। পিতার ইচ্ছানুযায়ী স্নাতক পাশ করার পর তিনি গ্রামের কাছাকাছি এক ধর্মবিদ্যালয়ে ভর্তি হন । ১৮৭৫ সালে শারীরবিদ্যা বিষয়ে কৃতকার্য হন এবং চিকিৎসাবিদ্যায় ডাক্তারি করতে মনোনিবেশ করেন এবং ১৮৮০ সালে সে বিষয়ে পাশ করেন।
পেশা
চিকিৎসক হবার পর ১৮৮৬ সালে তিনি সেন্ট পিটার্সবার্গে চাকরির আবেদন করেন। কিন্তু দুর্ভাগ্যক্রমে তিনি চাকরিটা পান না। পরবর্তীতে গবেষণার কাজে লিপজিগ বিশ্ববিদ্যালয়ের অধ্যাপক লাডউইকের সাথে কাজ করেন। সেখানে বিজ্ঞানী ওনডট-এর সাথে পরিচিত হন। ১৮৯০ সালে সেন্ট পিটার্সবার্গে যে কলেজে ডাক্তরি পড়েছিলেন সে কলেজেই অধ্যাপনার কাজ পান। তবে তিনি মূলত গবেষণাধর্মী কাজই বেশি করতেন।
রিফ্লেক্স সিস্টেমের গবেষণা
পাভলভের প্রধান খ্যাতি কুকুরের সাপেক্ষ প্রতিবর্ত ক্রিয়ার গবেষণাকে কেন্দ্র করে। এই গবেষণার মাধ্যমে মানুষ এবং পশুর মস্তিষ্কের সংগে বাইরের উত্তেজকের সম্পর্কের বিধান আবিষ্কার করে। তার সাপেক্ষ প্রতিবর্ত ক্রিয়ার তত্ত্বের ভিত্তিতে আধুনিক মনোবিজ্ঞানে বস্তুবাদী এবং আচরণবাদী গবেষণা ও ব্যাখ্যা বিশেষভাবে বৃদ্ধি পেয়েছে।
বলপয়েন্ট কলম
একটি বলপয়েন্ট কলম, যা একটি বিরো (ব্রিটিশ ইংরেজি), বল পেন (ফিলিপিনো ইংরেজি), বা ডট পেন (নেপালি) নামেও পরিচিত একটি কলম, যা একটি ধাতব বলের উপর কালি (সাধারণত পেস্ট আকারে) বিতরণ করে। এর পয়েন্ট, অর্থাৎ একটি "বল পয়েন্ট" এর উপরে। বহুল ব্যবহৃত ধাতু হল ইস্পাত, পিতল বা টংস্টেন কার্বাইড। ডিপ পেন এবং ঝর্ণা কলমের চেয়ে আরও নির্ভরযোগ্য বিকল্প হিসাবে নকশাটি কল্পনা করা হয়েছিল এবং বিকশিত হয়েছিল, এবং এটি এখন বিশ্বের সর্বাধিক ব্যবহৃত লেখার যন্ত্র; প্রতিদিন লক্ষাধিক পণ্য তৈরি ও বিক্রি হয়। এই শিল্প এবং চিত্রলৈখিক নকশা প্রণয়নকে প্রভাবিত করেছে এবং একটি শিল্পকর্ম ধারা তৈরি করেছে।
ইতিহাস
ডান|থাম্ব| একটি বলপয়েন্ট কলমের বিবর্ধিত অগ্রভাগ কাগজে কালি প্রয়োগের পদ্ধতি হিসেবে লেখার যন্ত্রের মধ্যে "বল পয়েন্ট" ব্যবহার করার ধারণাটি ১৯ শতকের শেষের দিক থেকে বিদ্যমান। এই আবিষ্কারে, কালি একটি পাতলা টিউবে স্থাপন করা হয় যার শেষে একটি ছোট বল দ্বারা অবরুদ্ধ করা হয়, যাতে এটি টিউবে পিছলে না যায় বা কলম থেকে পড়ে না যায়।
একটি বলপয়েন্ট কলমের প্রথম পেটেন্ট ১৮৮৮ সালের ৩০ অক্টোবর জন জে. লাউডকে দেয়া হয়, যিনি একটি লেখার যন্ত্র তৈরি করার চেষ্টা করছিলেন, যা "রুক্ষ পৃষ্ঠে-যেমন কাঠের উপর" লিখতে সক্ষম হবে।, মোটা মোড়ানো কাগজ, এবং অন্যান্য প্রবন্ধ" যা ঝর্ণা কলম পারে না। লাউডের কলমে একটি ছোট ঘূর্ণায়মান ইস্পাত বল ছিল, যা একটি সকেট দ্বারা স্থাপিত হয়েছিল। যদিও এটি চামড়ার মতো রুক্ষ পৃষ্ঠগুলি চিহ্নিত করতে ব্যবহার করা যেতে পারে, যেমন লাউডের উদ্দেশ্য ছিল, কিন্তু চিঠি লেখার জন্য খুব মোটা প্রমাণিত হয়েছিল। কোনো বাণিজ্যিক কার্যকারিতা না থাকায়, এর সম্ভাবনা অব্যবহৃত থেকে যায় এবং পেটেন্ট শেষ পর্যন্ত বাতিল হয়ে যায়।
পলিনা জেমস
পলিনা জেমস (জন্ম: ২৯ অক্টোবর ১৯৮৬) একজন স্পেনীয় এবং পর্তুগিজ বংশোদ্ভূত মার্কিন পর্নোগ্রাফিক অভিনেত্রী।
আরাগোনি উইকিপিডিয়া
আরাগোনি উইকিপিডিয়া বা আরাগোনি বিকুউপিডিয়া হচ্ছে অনলাইন মুক্ত বিশ্বকোষ উইকিপিডিয়ার আরাগোনি ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা  টি।
গড়ইখালী ইউনিয়ন
গড়ইখালী ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।
অবস্থান ও আয়তন
গড়ইখালি ইউনিয়নের আয়তন ১৪ বর্গকিলোমিটার। এখানে ৬ টি মৌজা আছে। এই ইউনিয়নের উত্তরে মিনহাজ নদী, পূর্বে শিবসা নদী, পশ্চিমে কাঁঠালতলা ও হাতিয়ারডাঙ্গা, দক্ষিণে গাংরখি ও শালুকখালী অবস্থিত।
সিরিয়া
থাম্ব|(উমাইয়া মসজিদ, দামেস্ক, সিরিয়া)এটি গ্রেট মসজিদ হিসেবেও মুসলমানদের কাছে বেশ পরিচিত ।
থাম্ব|263x263পিক্সেল|বৃহস্পতি মন্দির, দামেস্ক, সিরিয়া সিরিয়া বা সুরিয়া (السورية), সরকারিভাবে সিরীয় আরব প্রজাতন্ত্র (ٱلْجُمْهُورِيَّةُ ٱلْعَرَبِيَّةُ ٱلسُّورِيَّةُ‎), হল পশ্চিম এশিয়ার একটি সার্বভৌম দেশ যার দক্ষিণ-পশ্চিমে রয়েছে লেবানন, পশ্চিমে ভূমধ্যসাগর, উত্তরে তুরস্ক, পূর্বে ইরাক, দক্ষিণে জর্ডান এবং দক্ষিণ পশ্চিমে ইসরায়েল।
উর্বর সমতলভূমি, উচ্চ পর্বত এবং মরুভূমির একটি দেশ। সিরিয়ায় বিভিন্ন জাতিগত এবং ধর্মীয় গোষ্ঠী: সিরীয়, আরব, গ্রীক, আর্মেনীয়, অশূরীয়, কুর্দি, কার্কাসীয়, মানডিয়ান্স এবং তুর্কিসহ। ধর্মীয় গোষ্ঠীগুলোর অন্তর্ভুক্ত: সুন্নি, শিয়া, খ্রিস্টান, আলবীয়, দ্রুজ, ইসমাইলি, মেন্ডীয়বাদী, সালাফি, ইয়াসীদ ও ইহুদি। সিরিয়ার রাজধানী এবং বৃহত্তম শহর দামেস্ক। আরবরা হল বৃহত্তম নৃতাত্ত্বিক গোষ্ঠী, এবং সুন্নীরা হল বৃহত্তম ধর্মীয় গোষ্ঠী।
প্রাচীন প্রাচীনত্ব
খ্রিস্টপূর্ব ১০,০০০ খ্রিস্টাব্দ থেকে সিরিয়া নবপ্রস্তরযুগীয় সংস্কৃতির অন্যতম কেন্দ্র ছিল, (প্রাক-পটারি নিওলিথিক এ নামে পরিচিত) যেখানে কৃষি এবং গবাদি পশু প্রজনন পৃথিবীতে প্রথমবারের মতো উপস্থিত হয়। নিম্নলিখিত নবপ্রস্তরযুগীয় পিরিয়ড (পিপিএনবি) মুর্যবেট সংস্কৃতির আয়তক্ষেত্রাকার ঘরগুলি দ্বারা প্রতিনিধিত্ব করে। প্রাক-মৃৎশিল্পের নবপ্রস্তরযুগীয়ের সময়ে লোকেরা পাথর, জিপ এবং পোড়া চুন দিয়ে তৈরি পাত্রগুলি ব্যবহার করত (ভাইসেল ব্লাঞ্চ)। আনাতোলিয়া থেকে প্রাপ্ত ওবিসিডিয়ান সরঞ্জামগুলির সন্ধান হ'ল প্রাথমিক বাণিজ্য সম্পর্কের প্রমাণ। হামৌকর এবং ইমার শহরগুলি নব্যলিথিক এবং ব্রোঞ্জ যুগের শেষের দিকে একটি গুরুত্বপূর্ণ ভূমিকা পালন করেছিল। প্রত্নতাত্ত্বিকরা প্রমাণ করেছেন যে সিরিয়ার সভ্যতা পৃথিবীর অন্যতম প্রাচীনতম, সম্ভবত এর আগে কেবল মেসোপটেমিয়া ছিল।
ভূগোল
সিরিয়া ৩২° এবং ৩৮° উত্তর অক্ষাংশ এবং ৩৫° এবং ৪৩° পূর্ব দ্রাঘিমাংশ এর মধ্যে অবস্থিত। এখানকার জলবায়ুটি আর্দ্র ভূমধ্যসাগরীয় উপকূল থেকে একটি আধা-বিস্তৃত স্টেপ্প অঞ্চল হয়ে পূর্বে শুকনো মরুভূমিতে পরিবর্তিত হয়। দেশটি বেশিরভাগ শুকনো মালভূমি নিয়ে গঠিত, যদিও ভূমধ্যসাগরের সীমানার উত্তর-পশ্চিম অংশটি মোটামুটি সবুজ। উত্তর-পূর্বে আল-জাজিরা এবং দক্ষিণে হাওরান গুরুত্বপূর্ণ কৃষি অঞ্চল। সিরিয়ার সর্বাধিক গুরুত্বপূর্ণ নদী ফোরাত দেশটির পূর্ব অংশ অতিক্রম করে। সিরিয়া সেই পনেরোটি রাজ্যের মধ্যে একটি, যা তথাকথিত "সভ্যতার শৈশবাবস্থা" সমন্বিত। এর জমিটি "আরবীয় প্লেটের উত্তর-পশ্চিমে" বিস্তৃত হয়েছে।
রাজনীতি
সিরিয়ার রাজনীতি একটি সংসদীয় প্রজাতন্ত্রের কাঠামোয় সঙ্ঘটিত হয়। রাষ্ট্রের ক্ষমতা রাষ্ট্রপতি এবং বাথ পার্টির হাতে ন্যস্ত। সিরিয়া সংবিধানমতে একটি সংসদীয় প্রজাতন্ত্র হলেও ১৯৬৩ সাল থেকে দেশটিতে একটি জরুরি অবস্থা জারি করা হয়েছে এবং বর্তমানে সরকার পরিবর্তনের কোন ক্ষমতা নেই জনগণের। দেশটি তাই কার্যত একটি একনায়কতান্ত্রিক রাষ্ট্র। সিরিয়ার সরকার ইসরায়েলের সাথে ক্রমাগত যুদ্ধকে জরুরি অবস্থার মূল কারণ হিসেবে উল্লেখ করেছেন।